kk en kk ky ru ru ky ky ru ru ru bg ru ru ru en hbs_cyr ru ky hu ky ru kk ky ky ky ky ky ky ky ky ky tt ky ky ky ky ky ky ru ky ky ky ky ky ky ky ru ky ky ru hu ru ru ru ru ru ru ru ru ru ru ru ru ru ru ru ru
"Фабула", 14.10.11 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Өткөндө ата мекенчи Эркин Алымбеков менен Мамкаттоо кызматынын башчысы Жаныбек Бакчиевдин ортосунда кайым айтышуу болуп, анысы кырчылдашкан кыл чайнашка айланып бараткандай. Мамлекеттик кызматтагы эки үлкөн адамдын ич ара келишпестиги эмнеден чыкты экен десек, жөнөкөй эле көрпенделик жеке кызыкчылыктарга барып такалаарын Жаныбек мырза өзү жар салыптыр. Көрсө, Эркин мырза өзүнүн классташ досун ишке орноштура албай убара болуп, "Жаке, телефонуңду эмне албайсың. Эгер согушту кааласаң, аны аласың"-деген sms-эскертүү жибериптир. Анан эле парламенттен ал согушун баштады дейт - Бакчиев. Убагында Бакиевдердин аркасы менен жанын багып келген Жаныбек Бакчиев апакай көрүнгүсү келгени менен, анын деле арты таза эмес болсо керек. Май-талкан Мамкаттоо кызматында жогорку жооптуу мансаптардын акысы кадимкидей бычылып калгандыгы илгертен бери эле айтылып келет. Балким, эл өкүлү Эркин мырза досуна бепбекер эле кызмат алып берейин дегенине тигиниси ынабай койсо керек…
Бакиевдин мэри Түлеев менен министри Жапаров ажолук ат салышуудан баш тарткандагы кадамын өзүнчө эле баатырдык эпоско теңеп жиберишти. "Мамлекетибиздин бүтүндүгү, өлкөбүздөгү өзгөчө оор кырдаалды эске алып, ушундай кадамга бардык"-деп калайыкка жолдогон кайрылуу каттарын окусаңар тим эле ыйлагың келет. Эл арасындагы өлө-сөлү кадырын эң жакшы билген экөөнүн талапкерликке талпынгандагы башкы максаты башынан эле баарына маалым болчу. Ишенбесеңер, өлкөбүздүн чириген байлары атыккан Түлеев менен Жапаровдун шайлоо фондусундагы тыйынын санап көрсөңөр, экөөнүн эңсегени эмне экенин дароо түшүнөсүңөр. Мандаттарына алымсынбаган кайрандардын эски мансаптары көздөрүнөн учуп атат го…
Качырганына ылаачындай тийип, далайдын "жемсөөсүн" жара тээп келген чыгаан журналисттерибиздин бири, азыр президенттин алдындгы тил комиссиясынын төрагасы "Кыргыз Республикасынын маданиятына эмгек сиңирген ишмер", Түгөлбай Ата сыйлыгынын ээси, үчүнчү класстагы мамлекеттик кеңешчи... дагы далай сыйлык-наамдардын ээси Рыскелди Момбековду 13-октябрь туулган күнү менен куттуктайбыз.
Ар дайым тайманбас, аны менен бирге айкөл мүнөзүңүздөн жазбай, жарыңыз, бала-чакаңыз менен, тууган-туушкан, жакындарыңыз жана элиңиз менен ар дайым бар болуп, алардын кашында жүрүңүз.
Бакиев бийлиги орногондогу алгачкы өлтүрүүнүн бети ачылды
2005-жылы 24-мартта Бакиев бийликти колго алгандан он үч күн өткөндөн кийин 5-апрелде ИИМдин кызматтык кылмыштар боюнча башкы башкармалыгынын түштүк Регион аралык башкармалыгын башкарып турган полковник Уран Алиевди таңкы саат төрткө жакын үйүнүн жанынан машинасынан түшүп жаткан жеринен атып кетишкен. Алиевдин башына эки ок, денесине эки ок тийип дароо жан берген, ал эми анын айдоочусу Дилшад Сайдуллаев катуу жаракат алып, реанимацияга жеткирилген. Ошондон бери ал өлүм боюнча ар кандай изилдөө-иликтөөлөр жүрүп, жыйынтык чыкпай келген. Мына эми Алиевди өлтүргөндөр жана ага заказ берген неме аныкталып, кармалып олтурушат.
Алиев тайманбаган жана өз билгенин бербеген опер болгон дешет. Атыларына жакын бирөө "сени жок кылганын жатышат" деп эскертсе, "демдери жетпейт" деп тоотпой койгон экен.
Алиевди өлтүрүүгө Азиз Качыбеков деген заказ берген. Ал кезегинде ИИМдин Академиясында окуп, мушташып окуудан чыгарылган экен. Кийин наркотик менен шугулданып жүрүптүр. Баса, ал Уран менен небактан тааныш экен.
Киллер болуп Батукаевдин уюшкан тобунун мүчөсү эсептелип жүргөн Бактыбек Сыдыков деген бандит экен. Ал наркотик боюнча 18 жылга кесилип, ушул убакка чейин абакта экен.
Кыскача ушундай. Эми ИИМдин мыкты оперлери полковник Анвар Алиевди өлтүргөндөрдү тыкыр издеп жатат жана табабыз деп ишенет.
Жакупованы "Гитлер! Эл душманы!"- дешти
Апрель окуясы боюнча сотто көрсөтмө берип аткан Президенттин аппарат жетекчиси Эмилбек Каптагаев укук коргоочумун деп жүргөн Чолпон Жакупованы чагымчы деп атады. Митингчилерди аткан деп айыпталып аткан УКМКнын атайын операцияларды аткаруучу "Альфа" тобундагы аскерлердин жактоочусу болуп аткан Чолпон айым "Эгер мыйзамсыз ишке барбай турганыңар чын болсо, ошол күнү митингчилердин же курултайчылардин колунда мынча көп таш кайдан пайда болгон"-деген чагымчыл суроосуна Каптагаев каарданып: "Апрель окуясына чейин биз сиз менен жолукканда "оппозиция ишмердүүлүктөн ишке өтүшү керек. Чечкиндүү кадамдарга барышыбыз керек" деп, бизди чагымчылыкка сиз түрткөнсүз. Бирок биз эч кандай мыйзамсыз ишке барган эмеспиз"- деди. Чолпондун чагымчыл суроосуна залдагылардын да жини кайнап, Жакуповага "Гитлер! Эл душманы!"-деп кыйкырып турушту. Форум имаратынан Ак үйгө чейин каптап барган калдайган калың калк ташты кайдан алгандыгын сураган Чолпон айымдын акылына таң бердик. Же митингчилерге Каптагаев кап-кап кылып таш ташып бергидей Бишкекте таш калбай калса го бир жөн эле…
Демигип бүтүштү… кетип жатышат
Өз дараметин билип туруп эле президент болом деп делөөрүп-демиккендердин кээ бири талапкерлигин алып салып жатышат. Бул дагы жакшы сапат, деңгээлдерин түшүнгөндүктү айттым.
Жакында эле президенттикке талапкерлердин экөө: Исхак Масалиев менен Шамшыбек Медетбеков талапкердиктен баш тартты.
Искак мырза атасынын аброю менен бир топ жерге барып жыгылды, контрреволюциячы Сыдыковго кошула коем деп соттоло жаздады, казинолор келерки жылдан жабылса дагы бир сокку алат…
Медетбеков болсо, талапкердикке эл катары эле дүрбөп алган. Бул эс алуудагы чекист-полковниктин саясатта орду деле жок. Талапкерлигин алып салганын саясаттагы эң чоң жетишкендиги деп билели.
Эмнеси болсо да, экөө тең азамат экен!
Ташиев "тарс" эттирди… "доллар брондуу" Мадумаровго "чпоху"…
Аз күн мурун президенттикке талапкерлердин "суу куйду тентегинен" болгон Камчыбек Ташиев Аламүдүн районунун маданият үйүндө шайлоочулар менен жолугушуп, адатынча "фолго" жакын сөздөрүн айтып турат эле, суроо берип калышат: "Сиздин Мадумаровдон эмне айырмаңыз бар?"-деп. Ошондо кайран Ташиев: "Мен Адахандай болуп Бакиевдерден акча алган эмесмин" - деп, тигини түз эле чыкыйга чапкандай кылды. Чынында эле ал сөз Мадумаров үчүн катуу сокку. Бирок Мадумаров дегениң андай соккулардын далайын көрүп "жооруп" бүткөн, кабагым-кашым дебей ишин уланта бериши турулуу. Анткени ал куру убаданын кулу, анан Бакиевдер акчасынын дагы эмеспи…
кыргыз тилиндеги гезит "Форум"